kalixlouiis/myanmar-wikipedia-corpus huggingface dataset:
တည်နေရာ ယခင်က မန္တလေးတက္ကသိုလ် ကျောင်းဝန်းအတွင်းတွင် ဖွင့်လှစ်ခဲ့သော်လည်း ယခုအခါ အောင်မြေသာဇံမြို့နယ်၊ (၆၂) လမ်း၊ (၂၂) လမ်း နှင့် (၂၃) လမ်းကြားတွင် ပြောင်းရွှေ့ဖွင့်လှစ်ထားရှိသည်။
သင်ကြားနိုင်သော ဘာသာရပ်များ မန္တလေးနိုင်ငံခြားဘာသာတက္ကသိုလ်တွင် အောက်ပါဘာသာများအား သင်ကြားနိုင်သည်။
အင်္ဂလိပ်ဘာသာ တရုတ်ဘာသာ ဂျပန်ဘာသာ ပြင်သစ်ဘာသာ ကိုရီးယားဘာသာ ဂျာမန်ဘာသာ ရုရှားဘာသာ ထိုင်းဘာသာ မြန်မာဘာသာ (နိုင်ငံတကာကျောင်းသားများအတွက်) thumb|မန္တ​လေးတက္ကသိုလ်ဝင်းအတွင်းက ယခင်​ကျောင်း​ဆောင် ဆက်စပ်ဖတ်ရှုရန် ရန်ကုန်နိုင်ငံခြားဘာသာတက္ကသိုလ် ကိုးကား Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မန္တလေးတိုင်းဒေသကြီးအတွင်းရှိ တက္ကသိုလ်များ Category:မန္တလေး။
အခြေခံကျန်းမာရေးတက္ကသိုလ် (မကွေး) သည် မြန်မာနိုင်ငံကျန်းမာရေး ဝန်ကြီးဌာန အောက်ရှိ ပြည်သူ့ကျန်းမာရေး တက္ကသိုလ် တစ်ခုဖြစ်ပြီး မကွေးတိုင်းဒေသကြီး၊ မကွေးမြို့တွင် တည်ရှိသည်။
တက္ကသိုလ် သည် ကျန်းမာရေးသိပ္ပံဘွဲ့ကို လေးနှစ် တက်ရောက်သင်ကြားစေပြီး နောက်တစ်နှစ်တွင် မဟာဘွဲ့ကို ပေးအပ်သည်။
တက်ရောက်သင်ကြားသော ကျောင်းသားများသည် ပြည်သူ့ကျန်းမာရေးအကြောင်းကို သင်ကြားရပြီး ပဏာမ ကျန်းမာရေးစောင့်ရှောက်မှု လက်လှမ်းမမှီသော ကျေးလက်ပြည်သူများအတွက် ဆေးကုသမှုများပါ သင်ကြားပေးသည်။
ပုံမှန်အားဖြင့် ဘွဲ့ရသူများသည် မြန်မာနိုင်ငံ ပြည်သူ့ကျန်းမာရေးဌာန အောက်တွင် ကျန်းမာရေးမှူးများအဖြစ် တာဝန်ထမ်းဆောင်ကြရသည်။
သူတို့သည် ကျန်းမာရေးစောင့်ရှောက်မှု မရှိသော ကျေးလက်ပြည်သူများအတွက် အရေးကြီးသော ကျန်းမာရေးစောင့်ရှောက်မှု ပေးသူများဖြစ်သည်။
သမိုင်းကြောင်း ဆေးဆရာဝန်ရှားပါး၍ ကျန်းမာရေးစောင့်ရှောက်မှု ခက်ခဲပြီး လက်လှမ်းမမှီသော ကျေးလက်နေပြည်သူများအတွက် ရည်ရွယ် ၍ ဦးနုအစိုးရ၏ ကျန်းမာရေးပေါ်လစီအရ ၁၉၅၁ ခုနှစ်တွင် ကျန်းမာရေးမှူးသင်တန်းကျောင်းကို ရန်ကုန်တွင် စတင်ဖွင့်လှစ်ခဲ့သည်။
သင်တန်းကျောင်းကို ၁၉၆၃ ခုနှစ်တွင် အင်းစိန်သို့လည်းကောင်း၊ ၁၉၆၈ တွင် လှည်းကူးသို့လည်းကောင်း ပြောင်းရွေ့ခဲ့သည်။
၁၉၈၉ ခုနှစ်တွင် ထိုကျောင်းသည် ကျန်းမာရေးဝန်ကြီးဌာန၏ အစိတ်အပိုင်းတစ်ခု ဖြစ်လာခဲ့သည်။
၁၉၉၁ ခုနှစ်တွင် ကျန်းမာရေးမှူးသင်တန်းကျောင်းနှင့် အောင်ဆန်း Health Demonstration Unit (ကွင်းဆင်းဌာန) တို့ ပူးပေါင်း၍ အခြေခံကျန်းမာရေးလုပ်သားများအတွက် ကျန်းမာရေးသိပ္ပံကျောင်း (School of Health Science for Basic Health Workers) အဖြစ် အဆင့်မြင့်တင်ခဲ့သည်။
ထိုမှတဖန် University of Community Health (အခြေခံကျန်းမာရေးတက္ကသိုလ် / လူထုကျန်းမာရေး တက္ကသိုလ်) အဖြစ် ၁၉၉၆ ခုနှစ်တွင် အဆင့်မြင့်တင်ခဲ့သည်။
၂၀၀၀ ပြည့်နှစ်တွင် မကွေးတိုင်းဒေသကြီး၊ မကွေးမြို့သို့ ပြောင်းရွေ့ခဲ့သည်။
ကွင်းဆင်းဌာနကိုလည်း စလင်းမြို့နယ် တောစိမ့်ရွာသို့ ၂၀၀၆ ခုနှစ်တွင် ပြောင်းရွေ့ခဲ့သည်။
ဌာနများ ဇီဝဆေးသိပ္ပံ ဌာန လူထုကျန်းမာရေး ဌာန ရောဂါနှိမ်နှင်းရေး ဌာန ကျန်းမာရေးပညာ ဌာန ပတ်ဝန်းကျင်သန့်ရှင်းရေး ဌာန ပညာရေး သိပ္ပံ ဌာန မြန်မာစာ ဌာန အင်္ဂလိပ်စာ ဌာန ရုက္ခဗေဒ ဌာန သတ္တဗေဒ ဌာန ရူပဗေဒ ဌာန ဓာတုဗေဒ ဌာန ကွင်းဆင်း သုတေသန ဌာန (တောစိမ့်ရွာ၊ စလင်းမြို့နယ်) သင်ရိုးညွှန်းတမ်း နှစ်စဉ် ဇန်နဝါရီလ မှ အောက်တိုဘာလ အထိ တက်ရောက်သင်ကြားရသည်။
နောက်ဆုံးနှစ်တွင် ကျောင်းသားများသည် ရေးဖြေ၊ နှုတ်ဖြေ၊ ဆေးရုံတွင် လက်တွေ့ဖြေ၊ ကွင်းဆင်း၊ အစရှိသည်တို့ကို ဖြေဆိုကြရသည်။
ပထမနှစ် ဇီ၀ဆေးသိပ္ပံ (၁) ရုက္ခဗေဒ သတ္တဗေဒ ဇီ၀ဆေးသိပ္ပံ (၂) ရူပဗေဒ ဓာတုဗေဒ လူမှုဆက်ဆံရေး သိပ္ပံ မြန်မာစာ အင်္ဂလိပ်စာ ပဏာမ ကျန်းမာရေးစောင့်ရှောက်မှု ရှေးဦး သူနာပြု မြန်မာ့တိုင်းရင်း ဆေးပညာ အခြေခံ ကွန်ပျူတာ ဒုတိယနှစ် ခန္ဓာဗေဒ စာရင်းအင်းပညာ ရောဂါဗေဒ ဆေးဝါးဗေဒ ရောဂါကူးစက်ပြန့်ပွားခြင်း နှင့် ကာကွယ်ခြင်း တတိယနှစ် ရောဂါ ထိန်းချူပ်ရေး ကျန်းမာရေးပညာပေးခြင်း ပတ်ဝန်းကျင် သန့်ရှင်းရေး ပညာရေး သိပ္ပံ ဆေးပညာ ခွဲစိတ်ပညာ လူထု ကျန်းမာရေး သုတေသန နောက်ဆုံးနှစ် ဆေးပညာ ခွဲစိတ်ပညာ လူထု ကျန်းမာရေး ၁ လူထု ကျန်းမာရေး ၂ သုတေသန နောက်ဆုံးနှစ် ကျောင်းသားများသည် ပရိုတိုကော အတွက် သုတေသနစာတမ်းပြုလုပ်ရန် မကွေးတိုင်းဒေသကြီး အတွင်းရှိ ကျေးလက်ကျန်းမာရေးဌာန များသို အောက်တိုဘာလမှ နိုဝင်ဘာအထိ သွားရောက်နေထိုင်ရသည်။
ပေါင်းစည်းချိတ်ဆက်ထားသော ဆေးရုံများ ကျောင်းသားကျောင်းသူများသည် ဆေးရုံတွင် ၃ လတာ လက်တွေ့ဆင်းရန် အတွက် အောက်ပါ ဆေးရုံများ ရှိသည်။
ပခုက္ကူ ဆေးရုံ ညောင်ဦး (ပုဂံ) ဆေးရုံ မိတ္ထီလာ ဆေးရုံ ကျောင်းသားများသည် မိမိတို့၏ သုတေသနစာတမ်းအတွက် ကျေးလက်ကျန်းမာရေးဌာန သို့ ၈ ပတ် သွားရောက် လေ့လာရန်လိုသည်။
ဘွဲ့ အစီအစဉ် ထိုတက္ကသိုလ်သည် ၄ နှစ် တက်ရောက်ပြီးပါက ကျန်းမာရေးသိပ္ပံဘွဲ့ (Bachelor of Community Health: B.Comm.H) ကို ပေးအပ်သည်။
၂၀၁၇ ခုနှစ်မှ စတင်၍ ကျန်းမာရေး မဟာ သိပ္ပံဘွဲ့ (Master of Community Health: M.Comm.H) ကို ပေးအပ်သည်။
ဆက်စပ်ဖတ်ရှုရန် ပြည်သူ့ကျန်းမာရေးတက္ကသိုလ်(ရန်ကုန်) ဆေးတက္ကသိုလ် (မကွေး) ကျန်းမာရေးနှင့်အားကစားဝန်ကြီးဌာန ကိုးကား 1.UNION UNIVERSITY IN THE HEART OF MYANMAR http://www.uch.gov.mm/ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မြန်မာနိုင်ငံရှိ ဆေးတက္ကသိုလ်များ Category:မကွေးတိုင်းဒေသကြီးအတွင်းရှိ တက္ကသိုလ်များ Category:မကွေးမြို့။
မုံရွာစီးပွားရေးတက္ကသိုလ် () သည် မြန်မာနိုင်ငံ၊ စစ်ကိုင်းတိုင်းဒေသကြီး၊ မုံရွာမြို့တွင် တည်ရှိသည်။
မုံရွာစီးပွားရေးတက္ကသိုလ်မှ စီးပွားရေး၊ ဘောဂဗေဒနှင့် စာရင်းအင်းပညာများအတွက် ဘွဲ့ကြို၊ ဘွဲ့လွန်ဒီဂရီနှင့် ဒီပလိုမာ၊ မဟာဘွဲ့ သင်တန်းများကို သင်ကြားပေးနေသည်။
ဆက်စပ်ဖတ်ရှုရန် ရန်ကုန်စီးပွားရေးတက္ကသိုလ် မိတ္ထီလာစီးပွားရေးတက္ကသိုလ် ကိုးကား Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မုံရွာမြို့ Category:စစ်ကိုင်းတိုင်းဒေသကြီးအတွင်းရှိ တက္ကသိုလ်များ။
ဆေးဘက်‌ဆိုင်ရာနည်းပညာတက္ကသိုလ်(မန္တလေး)သည် မန္တလေးတိုင်းဒေသကြီး၊ ပုသိမ်ကြီးမြို့နယ်တွင် တည်ရှိသည်။
ယခင်အမည် ဆေးဘက်ပညာသည်တက္ကသိုလ်(မန္တလေး) မှ ဆေးဘက်‌ဆိုင်ရာနည်းပညာတက္ကသိုလ်(မန္တလေး) အဖြစ် အမည်ပြောင်းလဲထားခြင်းဖြစ်သည် မြန်မာနိုင်ငံရှိ ဆေးဘက်ဆိုင်ရာနည်းပညာကို သင်ကြားပေးသော တက္ကသိုလ် (၃)ခုအနက် တစ်ခုအပါအဝင်ဖြစ်သည်။
thumb|ပင်မ​​ဆောင် ဆေးဘက်ဆိုင်ရာနည်းပညာတက္ကသိုလ်(မန္တလေး)သည် ၄ နှစ်ကြာသင်ယူရသော ဆေးဘက်ဆိုင်ရာနည်းပညာဘွဲ့ (BMTech) အတွက် အရိုး၊ အကြော၊ အဆစ် ပြန်လည်သန်စွမ်းရေး ဆေးပညာ၊ ဓာတ်မှန်ပညာနှင့် ဆေးဝါးနည်းပညာ များကို သင်ကြားပေးသည်။
နှစ်စဉ် ကျောင်းသားကျောင်းသူဦးရေ ၁၈၀ ခန့် လက်ခံသင်ကြားပေးလျက်ရှိသည်။
thumb|စာသင်​ဆောင်များ ဆက်စပ်ဖတ်ရှုရန် ဆေးဘက်‌ဆိုင်ရာနည်းပညာတက္ကသိုလ်(ရန်ကုန်) တပ်မတော်သူနာပြုနှင့်ဆေးဘက်ပညာသည်တက္ကသိုလ် ကိုးကား Category:မန္တလေး Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မြန်မာနိုင်ငံရှိ ဆေးတက္ကသိုလ်များ Category:မန္တလေးတိုင်းဒေသကြီးအတွင်းရှိ တက္ကသိုလ်များ။
ဆေးဝါးတက္ကသိုလ်(မန္တလေး)သည် မန္တလေးတိုင်းဒေသကြီး၊ မန္တလေးမြို့ တွင်တည်ရှိသည်။
ဆေးဝါးတက္ကသိုလ်(မန္တလေး)တွင် (၄) နှစ်ကြာသင်ကြားရသော ဆေးဝါးပညာဘွဲ့ (BPharm) သင်တန်းကို သင်ကြားပေးသည်။
ဆက်စပ်ဖတ်ရှုရန် ဆေးဝါးတက္ကသိုလ်(ရန်ကုန်) ကိုးကား Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မြန်မာနိုင်ငံရှိ ဆေးတက္ကသိုလ်များ Category:မန္တလေးတိုင်းဒေသကြီးအတွင်းရှိ တက္ကသိုလ်များ Category:မန္တလေး။
တပ်မတော်သူနာပြုနှင့်ဆေးဘက်ပညာတက္ကသိုလ် သည် ရန်ကုန်တိုင်းဒေသကြီး၊ မင်္ဂလာဒုံမြို့နယ်တွင် တည်ရှိသော စစ်ဘက်ဆိုင်ရာ ဆေးတက္ကသိုလ်တစ်ခုဖြစ်သည်။
သူနာပြုဆိုင်ရာ ရိုးရိုးဘွဲ့၊ မဟာဘွဲ့နှင့် ပါရဂူဘွဲ့၊ ဆေးဝါးနှင့် ဆေးဘက်ပညာဆိုင်ရာ ရိုးရိုးဘွဲ့၊ မဟာဘွဲ့နှင့် ပါရဂူဘွဲ့များ အပ်နှင်းသည်။
သမိုင်းကြောင်း ၂၀၀၀ ခုနှစ်တွင် မြန်မာ့တပ်မတော်မှ တပ်မတော်သူနာပြုတက္ကသိုလ်အဖြစ် သူနာပြုတက္ကသိုလ်(ရန်ကုန်)နှင့် သူနာပြုတက္ကသိုလ်(မန္တလေး) တို့၏ အကူအညီဖြင့် စတင်ဖွင့်လှစ်ခဲ့သည်။
၂၀၀၂ ခုနှစ်တွင် ဆေးဝါးကျွမ်းကျင် နှင့် ဆေးဘက်ပညာသင်တန်းများကို တိုးချဲ့ဖွင့်လှစ်ပြီး တပ်မတော်သူနာပြုနှင့်ဆေးဘက်ပညာတက္ကသိုလ် အဖြစ် အမည်ပြောင်းလဲခဲ့သည်။
ကျောင်းအုပ်ကြီးများ ကျောင်းအုပ်ကြီးများ ကာလ မှတ်ချက် ဗိုလ်မှူးချုပ် လှမြင့် (ကြည်း-၃၄၆၄) ၂၄.၂.၂၀၀၀ မှ ၉.၄.၂၀၀၁ ထိ ဗိုလ်မှူးချုပ် အောင်ခင်စိုး (ကြည်း-၁၄၂၈၂)(စတသ-၁၉) ၂၃.၉.၂၀၀၃ မှ ၃.၁၀.၂၀၀၅ ထိ ဗိုလ်မှူးချုပ် သိုးထိန်း (ကြည်း-၁၆၅၀၀)(စတသ-၂၂) ၂၆.၈.၂၀၀၆ မှ ၂၄.၆.၂၀၀၈ ထိ ဗိုလ်မှူးချုပ် လှမြင့်ရွှေ (ကြည်း-၁၆၅၇၁)(စတသ-၂၂) ၂၅.၆.၂၀၀၈ မှ ၂၅.၈.၂၀၁၀ ထိ ဗိုလ်မှူးချုပ် ကျော်ဇံမြင့် (ကြည်း-၁၇၄၈၉)(စတသ-၂၄) ၁၁.၁၀.၂၀၁၀ မှ ၂၅.၁.၂၀၁၁ ထိ ဗိုလ်မှူးချုပ် မင်းဇော် (ကြည်း-၁၇၄၅၉)(စတသ-၂၄) ၁၀.၅.၂၀၁၁ မှ ၁၃.၁.၂၀၁၂ ထိ ဗိုလ်မှူးချုပ်ဇော်မြင့် (ကြည်း-၁၈၂၅၈)(စတသ-၂၅) ၉.၃.၂၀၁၂ မှ ၃.၉.၂၀၁၂ ထိ ဗိုလ်မှူးချုပ် ညွန့်ဆွေ (ကြည်း-၁၈၂၉၅)(စတသ-၂၅)၆.၉.၂၀၁၂ မှ ၂၀.၁.၂၀၁၄ ထိ ဗိုလ်မှူးချုပ် ဖုန်းမြတ် (ကြည်း-၂၀၃၂၄)(ဗသက-၇၃)၂၁.၁.၂၀၁၄ မှ ၁၂.၈.၂၀၁၅ ထိဗိုလ်မှူးချုပ် ဝင်းလွင် (ကြည်း-၂၁၉၁၃)(စတသ-၃၁)၁၂.၈.၂၀၁၅ မှ ၁.၁၁.၂၀၁၇ ထိဗိုလ်မှူးချုပ် စိုးမင်းဦး (ကြည်း-၂၁၉၀၇)(စတသ-၃၁)၂.၁၁.၂၀၁၇ မှ ၁.၄.၂၀၁၉ ထိဗိုလ်မှူးချုပ် ထိန်လင်း (ကြည်း-၂၅၀၆၉)(စတသ-၃၅)၂.၄.၂၀၁၉ မှ ၂၁.၁၂.၂၀၂၀ ထိဗိုလ်မှူးချုပ် ဝင်းဗိုလ် (ကြည်း-၂၇၀၁၀)(ဗသက-၉၄)၂၁.၁၂.၂၀၂၀ မှ ယနေ့အထိ ဆက်စပ်ဖတ်ရှုရန် တပ်မတော်ဆေးတက္ကသိုလ် သူနာပြုတက္ကသိုလ်(ရန်ကုန်) သူနာပြုတက္ကသိုလ်(မန္တလေး) ဆေးဝါးတက္ကသိုလ်(မန္တလေး) ဆေးဝါးတက္ကသိုလ်(ရန်ကုန်) ဆေးဘက်‌ဆိုင်ရာနည်းပညာတက္ကသိုလ်(ရန်ကုန်) ဆေးဘက်‌ဆိုင်ရာနည်းပညာတက္ကသိုလ်(မန္တလေး) ကိုးကား ကဏ္ဍ:ရန်ကုန်မြို့ရှိ တက္ကသိုလ်နှင့်ကောလိပ်များ ကဏ္ဍ:ရန်ကုန်တိုင်းဒေသကြီးအတွင်းရှိ တက္ကသိုလ်များ ကဏ္ဍ:မြန်မာနိုင်ငံရှိ ဆေးတက္ကသိုလ်များ ကဏ္ဍ:မြန်မာနိုင်ငံရှိ စစ်ဖက်ဆိုင်ရာ တက္ကသိုလ်နှင့်ကောလိပ်များ ကဏ္ဍ:မြန်မာနိုင်ငံရှိ တက္ကသိုလ်နှင့်ကောလိပ်များ။
အဝေးသင်တက္ကသိုလ်(ရန်ကုန်)သည် ရန်ကုန်တိုင်းဒေသကြီး၊ ရန်ကုန်မြို့၊ ကမာရွတ်မြို့နယ်တွင်တည်ရှိသည်။
မြန်မာနိုင်ငံရှိ အဝေးသင်တက္ကသိုလ်နှစ်ခုအနက် တစ်ခုအပါအဝင်ဖြစ်သည်။
မြန်မာနိုင်ငံ အောက်ပိုင်းရှိ ကျောင်းသားကျောင်းသူများအား ဝိဇ္ဇာဘွဲ့ သိပ္ပံဘွဲ့၊ ဥပဒေဘွဲ့နှင့် စီးပွားရေးဘွဲ့ သင်တန်းများ၊ ဒီပလိုမာသင်တန်းအမျိုးမျိုးတို့ကို ဖွင့်လှစ်သင်ကြားလျက်ရှိသည်။
thumb| သမိုင်းကြောင်း မြန်မာနိုင်ငံတွင် အဝေးသင်ပညာသင်ကြားရေးစနစ်ကို ၁၉၇၃ ခုနှစ်တွင် ရန်ကုန်ပညာရေးတက္ကသိုလ်မှ ပညာရေးဒီပလိုမာသင်တန်းကို စာပေးစာယူသင်တန်းအနေဖြင့် စတင်သင်ကြားခဲ့ပြီး ၁၉၈၁ ခုနှစ်တွင် ပညာရေးဘွဲ့(B.Ed)ကို စာပေးစာယူသင်တန်းမှ ပေးအပ်ခဲ့သည်။
ရန်ကုန်တက္ကသိုလ်မှ ဝိဇ္ဇာသိပ္ပံ၊ စီးပွားရေးနှင့် ဥပဒေဆိုင်ရာ အဝေးသင်ဘွဲ့များကိုလည်း သင်ကြားပေးခဲ့ပြီး မန္တလေးတက္ကသိုလ်မှ စာပေးစာယူသင်တန်းများကို ၁၉၇၉ ခုနှစ်တွင် စတင်ခဲ့သည်။
၁၉၈၁ ခုနှစ်တွင် ဝိဇ္ဇာသိပ္ပံတက္ကသိုလ်များနှင့် ဒီဂရီကောလိပ်များ အားလုံးမှ စာပေးစာယူ အဝေးသင် သင်တန်းများ စတင်ခဲ့သည်။
၁၉၉၂ ခုနှစ် ဇူလိုင်လတွင် အောက်မြန်မာပြည်အတွက် အဝေးသင်တက္ကသိုလ်(ရန်ကုန်) နှင့် ၁၉၉၈ ခုနှစ်တွင် အထက်မြန်မာပြည်အတွက် အဝေးသင်တက္ကသိုလ်(မန္တလေး)ဟူ၍ ဖွင့်လှစ်ခဲ့သည်။
အဝေးသင်ဌာနခွဲများ အဝေးသင်တက္ကသိုလ်(ရန်ကုန်)မှ အောက်ပါမြို့များတွင် အဝေးသင်ဌာနခွဲများကို ဖွင့်လှစ်ထားရှိသည်။
ရန်ကုန်မြို့ (ဌာနချုပ်) မော်လမြိုင်မြို့ ပုသိမ်မြို့ စစ်တွေမြို့ တောင်ငူမြို့ ပြည်မြို့ ထားဝယ်မြို့ ရန်ကုန်အရှေ့ပိုင်း ရန်ကုန်အနောက်ပိုင်း ဟင်္သာတမြို့ ပဲခူးမြို့ ဘားအံမြို့ မြိတ်မြို့ မအူပင်မြို့ တောင်ကုတ်မြို့ ဆက်စပ်ဖတ်ရှုရန် အဝေးသင်တက္ကသိုလ်(မန္တလေး) ကိုးကား Category:ရန်ကုန်မြို့ Category:ရန်ကုန်မြို့ရှိ တက္ကသိုလ်နှင့်ကောလိပ်များ Category:ရန်ကုန်တိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ ဝိဇ္ဇာသိပ္ပံတက္ကသိုလ်နှင့်ကောလိပ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ။
အဝေးသင်တက္ကသိုလ်(မန္တလေး)သည် မန္တလေးတိုင်းဒေသကြီး၊ မန္တလေးမြို့တွင် တည်ရှိသည်။
မြန်မာနိုင်ငံ အထက်ပိုင်းရှိ ကျောင်းသားကျောင်းသူများအတွက် ဝိဇ္ဇာဘွဲ့၊ သိပ္ပံဘွဲ့နှင့် စီးပွားရေးဘွဲ့ သင်တန်းများ ဖွင့်လှစ်သင်ကြားလျက်ရှိသည်။
သမိုင်းကြောင်း အဝေးသင်တက္ကသိုလ်ပညာရေးစနစ်အား ၁၉၉၂ ခုနှစ် ဇူလိုင်လတွင် ရန်ကုန်၌ စတင်ခဲ့ပြီး ၁၉၉၈ ခုနှစ်တွင် အထက်မြန်မာပြည်အတွက် အဝေးသင်တက္ကသိုလ်(မန္တလေး)ကို ဖွင့်လှစ်ခဲ့သည်။
အဝေးသင်ဌာနခွဲများ အဝေးသင်တက္ကသိုလ်(မန္တလေး)သည် အောက်ပါဒေသများ၌ အဝေးသင်ဌာနခွဲများကို ဖွင့်လှစ်ထားရှိသည်။
ဗန်းမော်မြို့ ကလေးမြို့ ကျိုင်းတုံမြို့ ကျောက်ဆည်မြို့ လားရှိုးမြို့ လွိုက်ကော်မြို့ မကွေးမြို့ မိတ္ထီလာမြို့ မိုးညှင်းမြို့ မုံရွာမြို့ မြစ်ကြီးနားမြို့ ပခုက္ကူမြို့ ပင်လုံမြို့ ရွှေဘိုမြို့ တောင်ကြီးမြို့ ရေနံချောင်းမြို့ မြင်းခြံမြို့ ဆက်စပ်ဖတ်ရှုရန် အဝေးသင်တက္ကသိုလ်(ရန်ကုန်) ကိုးကား Category:မန္တလေးတိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ ဝိဇ္ဇာသိပ္ပံတက္ကသိုလ်နှင့်ကောလိပ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မန္တလေး။
ရန်ကုန်အနောက်ပိုင်းနည်းပညာတက္ကသိုလ် (; အတိုကောက် WYTU) သည် ရန်ကုန်တိုင်းဒေသကြီး လှိုင်သာယာမြို့နယ် တွင် တည်ရှိသည်။
ပညာရေးဝန်ကြီးဌာန (သိပ္ပံနှင့် နည်းပညာ)၊ အဆင့်မြင့်သိပ္ပံနှင့် နည်းပညာဦးစီးဌာန၏ လက်အောက်ရှိ တက္ကသိုလ်တစ်ခုဖြစ်သည်။
တက္ကသိုလ်၏ အကျယ်အဝန်းမှာ (၂၂၀.၃၂) ဧကရှိသည်။
ဤတက္ကသိုလ်အား ရန်ကုန်နည်းပညာတက္ကသိုလ်၏ ဒုတိယ နယ်မြေတစ်ခုအဖြစ် ၁၉၉၈ ခုနှစ်တွင် စတင်ဖွင့်လှစ်ခဲ့သည်။
၁၉၉၈ နောက်ပိုင်း ၂၀ဝ၅ ခုနှစ် ဒီဇင်ဘာလ တွင် YTU Campus အဖြစ်မှ လက်ရှိခေါ်တွင်သော ရန်ကုန်အနောက်ပိုင်းနည်းပညာတက္ကသိုလ် (West Yangon Technological University; WYTU) အဖြစ်သို့ ပြောင်းလဲခေါ်ဝေါ်ခဲ့သည်။
၎င်းတက္ကသိုလ်တွင် အင်ဂျင်နီယာဘွဲ့၊ အင်ဂျင်နီယာ ဘွဲ့လွန် များအား အင်ဂျင်နီယာ နည်းပညာနယ်ပယ် အသီးသီးအတွက် ဖွင့်လှစ်သင်ကြားပေးနေပြီး ယခုအခါတွင် နယ်ပယ်အသီးသီး၌ ပျမ်းမျှခန့်မှန်း ကျောင်းသား/ကျောင်းသူ အရေအတွက် အယောက် ၁၀၀၀ ခန့်တက်ရောက် ပညာသင်ကြားလျက်ရှိသည်။
သင်ကြားပို့ချပေးလျက်ရှိသောသင်တန်းများ ရန်ကုန်အနောက်ပိုင်းနည်းပညာတက္ကသိုလ်တွင် အောက်ပါသင်တန်းများကို ဖွင့်လှစ်ပို့ချပေးလျက်ရှိသည်။
မြို့ပြအင်ဂျင်နီယာသင်တန်း (Civil Engineering) CE စက်မှုအင်ဂျင်နီယာသင်တန်း (Mechanical Engineering) ME လျှပ်စစ်စွမ်းအားအင်ဂျင်နီယာသင်တန်း (Electrical Power Engineering) EP အီလက်ထရောနစ်အင်ဂျင်နီယာသင်တန်း (Electronics Engineering) EC မက္ကာထရောနစ်အင်ဂျင်နီယာသင်တန်း (Mechatronics Engineering) McE သုတနည်းပညာအင်ဂျင်နီယာသင်တန်း (Information Technology Enginering) IT ဓာတုအင်ဂျင်နီယာသင်တန်း (Chemical Engineering) ChE ချည်မျှင်နှင့်အထည်အင်ဂျင်နီယာသင်တန်း (Textile Engineering) Tex သတ္တုဗေဒနှင့်ဒြပ်ပစ္စည်းသိပ္ပံအင်ဂျင်နီယာသင်တန်း (Metallurgy and Mining Engineering) Metal ဗိသုကာပညာသင်တန်း (Architecture) Arch စိုက်ပျိုးသိပ္ပံအင်ဂျင်နီယာသင်တန်း (Agricultural) Agri ပေးအပ်ချီးမြှင့်သော ဘွဲ့အမျိုးအစားများ ရန်ကုန်အနောက်ပိုင်းနည်းပညာတက္ကသိုလ်မှ ပေးအပ်သောဘွဲ့မှာ မဟာအင်ဂျင်နီယာဘွဲ့ (Master of Engineering) အင်ဂျင်နီယာဘွဲ့ (Bachelor of Engineering) ဗိသုကာဘွဲ့ (Bachelor of Architecture) ဖြစ်သည်။
နည်းပညာတက္ကသိုလ်(သန်လျင်) သည် ပညာရေးဝန်ကြီးဌာန (သိပ္ပံနှင့် နည်းပညာ) လက်အောက်ရှိ နည်းပညာတက္ကသိုလ်တစ်ခုဖြစ်ပြီး ရန်ကုန်တိုင်းဒေသကြီး၊ သန်လျင်မြို့နယ်၊ ဘန်ဘွေကုန်းကျေးရွာ အနီးတွင်တည်ရှိသည်။
၎င်းသည် ၂၀၁၇ ခုနှစ်တွင် အာဆီယံတက္ကသိုလ်ကွန်ယက် ၏ တွဲဖက်အသင်းဝင်အဖြစ် အသိအမှတ်ပြုခံထားရသောမြန်မာနိုင်ငံ၏ ဒုတိယအစောဆုံးတက္ကသိုလ်ဖြစ်ပြီး AUN-QA (အာဆီယံတက္ကသိုလ်ကွန်ယက်အရည်အသွေးအာမခံချက်) အသိအမှတ်ပြုခံရသည့် ပထမဆုံးသောနည်းပညာဆိုင်ရာတက္ကသိုလ်ဖြစ်သည်။
ထို့အပြင် ၎င်းသည် ATU-Net (အာရှနည်းပညာတက္ကသိုလ်ကွန်ယက်) ၏အဖွဲ့ဝင်လည်းဖြစ်သည်။
နည်းပညာတက္ကသိုလ်(သန်လျင်) ၏အင်ဂျင်နီယာပညာရပ်အများစုကို အင်ဂျင်နီယာပညာရေးအသိအမှတ်ပြုကော်မတီ မှအပြည့်အဝအသိအမှတ်ပြုခြင်း (သို့မဟုတ်) ယာယီအသိအမှတ်ပြုခြင်းခံရသည်။
ထို့အပြင် ၎င်းသည် ISO 9001: 2008 နှင့် ISO 9001: 2015 လက်မှတ်များ ရရှိထားသောနည်းပညာတက္ကသိုလ်တစ်ခုဖြစ်သည်။
သမိုင်းကြောင်း thumb| Main Building of TTU ၁၉၉၃ မတ်လတွင် စက်မှုသင်တန်းကျောင်း (၁) အဖြစ် စတင်ဖွင့်လှစ်ခဲ့သည်။
၁၉၉၅ နိုဝင်ဘာလတွင် အစိုးရနည်းပညာဆိုင်ရာအင်စတီကျု (GTI) ဖြစ်လာခဲ့ပြီး ၁၉၉၉ ခုနှစ် အောက်တိုဘာလတွင် ကျောင်းကို အစိုးရနည်းပညာတက္ကသိုလ်ကောလိပ် (GTC) သို့အဆင့်မြှင့်ခဲ့ကာ သုံးနှစ်တာကာလဘွဲ့ (B.Tech) အစီအစဉ်များကို သင်ကြားခဲ့သည်။
၂၀၀၇ ခုနှစ် ဇန်နဝါရီလတွင် နည်းပညာတက္ကသိုလ်အဖြစ် တိုးမြှင့် ဖွင့်လှစ်ခဲ့သည်။
၎င်းသည်မကြာသေးမီနှစ်များအတွင်းတက္ကသိုလ်အဆင့်သို့ရာထူးတိုးမြှင့်ခံထားရသောယခင်နှစ်နှစ်ကျောင်းများ၏တစ်စိတ်တစ်ပိုင်းဖြစ်သည်။
၁၉၉၀ ပြည့်နှစ်များတွင်ကျောင်းများနှင့်တက္ကသိုလ်များကိုအကြိမ်ကြိမ်ပိတ်ပစ်ခဲ့သော [ပြည်နယ်ငြိမ်းချမ်းရေးနှင့်ဖွံ့ဖြိုးတိုးတက်ရေးကောင်စီ | စစ်တပ်အစိုးရ] သည်ကျောင်းသားများအားအဓိကမြို့လယ်နေရာများမှခွဲထွက်ရန်မူဝါဒကိုကျင့်သုံးခဲ့သည်။
၂၀၀၇ ခုနှစ်တွင်ကျောင်းသား ၄၆၁ ဦး သည်အင်ဂျင်နီယာဘွဲ့ (BE) သို့မဟုတ်ဗိသုကာပညာဘွဲ့ (B.Arch) ဘွဲ့များရရှိခဲ့သည်။
သင်ကြားပေးသော သင်တန်းများ တက္ကသိုလ်မှ လေးနှစ်တာ သင်ကြားရသော နည်းပညာဘွဲ့ (BTech)၊ နှစ်နှစ်သင်ကြားရသော BE, BArch နှင့် ME အစီအစဉ်များကို သင်ကြားပေးခဲ့သည်။
နှစ်စဉ်တက္ကသိုလ် ဝင်ခွင့်စာမေးပွဲမှ ရမှတ်များအရ ကျောင်းသားများကိုတက္ကသိုလ်တွင် လက်ခံသည်။
၂၀၁၃ ခုနှစ်မှစ၍ တက္ကသိုလ်သည် (၆) နှစ်တာ သင်ကြားရသော အင်ဂျင်နီယာဘွဲ့ နှင့် Arch of Bachelor ဘွဲ့များကို သင်ကြားပေးသည်။
ဝင်ခွင့်လိုအပ်ချက်ပြည့်မီသော ကျောင်းသားများသည်မြန်မာနိုင်ငံရှိမည်သည့်ဒေသမှမဆို နည်းပညာတက္ကသိုလ် (သန်လျင်) သို့လျှောက်ထားနိုင်သည်။
သင်တန်းဘွဲ့မဟာဘွဲ့ပါရဂူဘွဲ့ ဗိသုကာ B.Arch. မြို့ပြအင်ဂျင်နီယာ B.E. M.E. ဓာတုအင်ဂျင်နီယာ B.E. M.E. လျှပ်စစ်စွမ်းအားအင်ဂျင်နီယာ B.E. M.E. အီလက်ထရွန်းနစ် အင်ဂျင်နီယာ B.E. M.E. သတင်းအချက်အလက် အင်ဂျင်နီယာ B.E. M.E. စက်မှုအင်ဂျင်နီယာ B.E. M.E. မက္ကာထရောနစ် အင်ဂျင်နီယာ B.E. M.E. ရေနံ အင်ဂျင်နီယာ B.E. M.E. ကိုးကား ပြင်ပလင့်ခ်များ Category:မြန်မာနိုင်ငံရှိ နည်းပညာတက္ကသိုလ်များ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:ရန်ကုန်တိုင်းဒေသကြီးအတွင်းရှိ တက္ကသိုလ်များ။
ပုရာဏကဿပသည် မြတ်စွာဘုရားပွင့်တော်မူချိန်၏ မဇ္ဈိမဒေသတွင် ထင်ရှားခဲ့သော တိတ္ထိဆရာကြီး ၆ ဦးအနက် တစ်ဦးဖြစ်ပြီး၊ သူ၏ ဝါဒကို “အကိရိယဒိဋ္ဌိ” (အကျိုးမရှိသော အယူ) ဟု သမုတ်ကြသည်။
ဤဝါဒသည် ကံ၏ အကြောင်းအကျိုးဆက်စပ်မှုကို လုံးဝပယ်ချပြီး၊ ကုသိုလ်နှင့် အကုသိုလ်ဟူသည့် သဘောတရားများကို အသိအမှတ်မပြုသည့် အယူအဆတစ်ခုဖြစ်သည်။
ပူရဏကဿပ၏ အဆိုအရ၊ လောကဖြစ်စဉ်များတွင် ကောင်းမှု၊ မကောင်းမှုဟူ၍ တိကျသော သတ်မှတ်ချက်မရှိဘဲ၊ လက်တွေ့ဘဝ၌ ချမ်းသာသုခသာ အဓိကဖြစ်သည်ဟု ယူဆသည်။
ဤအယူအဆသည် ဗုဒ္ဓ၏ ကမ္မဝါဒ (ကံ၏ အကြောင်းအကျိုးဆက်စပ်မှု) နှင့် လုံးဝဆန့်ကျင်ဘက်ဖြစ်ပြီး၊ ထိုခေတ်ကာလ၏ ဒဿနရေးရာနှင့် လူမှုစိတ်ပိုင်းဆိုင်ရာ ရှုထောင့်များကို ထင်ဟပ်စေသည်။
ပူရဏကဿပ၏ ဝါဒအကြောင်း ပူရဏကဿပ၏ အကိရိယဒိဋ္ဌိဝါဒသည် ကံ၏ အကျိုးပေးနိုင်စွမ်းကို ငြင်းပယ်သည့် အယူဖြစ်သည်။
သူ၏ အဆိုအရ “ကုသိုလ်ကံက ကောင်းကျိုးပေးသည်၊ အကုသိုလ်ကံက မကောင်းကျိုးပေးသည်” ဟူသော အယူအဆသည် မှားယွင်းသည်ဟု ဆိုသည်။
လက်တွေ့ဘဝတွင် မကောင်းသော လုပ်ရပ်များဖြင့် ချမ်းသာနေသူများကို တွေ့ရသလို၊ ကောင်းမှုပြုရင်း ဆင်းရဲမွဲတေနေသူများကိုလည်း တွေ့ရသည်ဟု ၎င်းက ထောက်ပြသည်။
ထို့ကြောင့် ကုသိုလ်၊ အကုသိုလ်ကို ထည့်တွက်ရန် မလိုဘဲ၊ မိမိအတွက် ချမ်းသာရန်သာ အဓိကဖြစ်ပြီး၊ ထိုချမ်းသာမှုရရှိရန် မည်သည့်နည်းလမ်းကိုမဆို အသုံးပြုနိုင်သည်ဟု သူက ယူဆသည်။
သူ၏ အယူအဆတွင် “ပရမတ္ထသစ္စာ” (အဆုံးစွန်သော သစ္စာ) အရ ကုသိုလ်လည်းမရှိ၊ အကုသိုလ်လည်းမရှိဘဲ၊ ဤအရာများသည် လူတို့၏ “သမ္မုတိသစ္စာ” (သဘောတူညီချက်အရ သတ်မှတ်ထားသော သစ္စာ) သာဖြစ်သည်ဟု ဆိုသည်။
ဥပမာအားဖြင့်၊ တိရစ္ဆာန်များကို သတ်၍ ယဇ်ပူဇော်ခြင်းကို အချို့က “ကုသိုလ်” သို့မဟုတ် “ကောင်းမှု” ဟု သတ်မှတ်ကြသော်လည်း၊ အချို့ကမူ “အကုသိုလ်” သို့မဟုတ် “မကောင်းမှု” ဟု သတ်မှတ်ကြသည်။
ဤကဲ့သို့ အယူအဆများ ကွဲပြားနေခြင်းကိုပင် သူက အထောက်အထားအဖြစ် အသုံးပြုပြီး၊ ကုသိုလ်နှင့် အကုသိုလ်သည် လူတို့၏ စိတ်ကူးယဉ်သတ်မှတ်ချက်သာဖြစ်သည်ဟု ဆိုသည်။
ဗုဒ္ဓ လောကသားတို့၏ အနှိုင်းမဲ့ကျေးဇူးရှင် ကိုယ်ကျင့်ဗုဒ္ဓဝင် ဦးရွှေအောင် သကျသီဟဓမ္မာစရိယ(ဝဋံသကာ)စေတီယင်္ဂဏ ဓမ္မာစရိယ အစိုးရဓမ္မာစရိယ(သိရောမဏိ)မဟာဝိဇ္ဇာ(သက္ကဋ) သင်္ချဒဿနမှ လွှမ်းမိုးမှုနှင့် အတ္တ၏ သဘောသဘာဝ ပူရဏကဿပ၏ ဝါဒသည် အိန္ဒိယဒဿနတစ်ခုဖြစ်သော “သင်္ချဒဿန” (Sāṅkhya) မှ လွှမ်းမိုးမှုရှိသည်ဟု ယူဆရသည်။
သင်္ချဒဿနတွင် “ပုရိသ” (Puruṣa - ဝိညာဏ် သို့မဟုတ် အတ္တ) နှင့် “ပကတိ” (Prakṛti - သဘာဝ သို့မဟုတ် ရုပ်သဘော) ဟူ၍ အခြေခံပရမတ္ထတရား နှစ်ပါးကို ဖော်ပြထားသည်။
၎င်းတွင် “ပုရိသ” သည် တည်မြဲပြီး လှုပ်ရှားမှုမရှိသော အတ္တဖြစ်ကာ၊ “ပကတိ” သည် ဖြစ်ပျက်ပြောင်းလဲနေသော အနတ္တသဘောဖြစ်သည်။
ပူရဏကဿပက ဤအယူအဆကို အခြေခံ၍ ဥပမာတစ်ခုကို ပေးခဲ့သည်။
ကြာပန်းသည် ရွှံ့နွံထဲတွင် ရှိနေသော်လည်း၊ ရွှံ့နွံက ကြာပန်းကို ညစ်နွမ်းစေနိုင်ခြင်းမရှိသည့်နည်းတူ၊ “အတ္တ” (ပုရိသ) သည် ကုသိုလ်၊ အကုသိုလ်ဟူသော “အနတ္တ” (ပကတိ) ထဲတွင် ရှိနေသော်လည်း၊ ထိုကုသိုလ်၊ အကုသိုလ်တို့က ၎င်းကို ထိခိုက်ညစ်နွမ်းစေနိုင်ခြင်း မရှိဟု ဆိုသည်။
ထို့ကြောင့် ကုသိုလ်ပြုသည်ဖြစ်စေ၊ အကုသိုလ်ပြုသည်ဖြစ်စေ၊ အတ္တအတွက် အကျိုးမထူးသဖြင့်၊ လက်တွေ့ဘဝတွင် ချမ်းသာမှုရရှိရန်သာ အာရုံစိုက်သင့်သည်ဟု ၎င်းက သင်ကြားခဲ့သည်။
ထိုချမ်းသာမှုရရှိရန် ကုသိုလ်လုပ်ငန်းဖြစ်စေ၊ အကုသိုလ်လုပ်ငန်းဖြစ်စေ၊ မည်သည့်နည်းလမ်းကိုမဆို အသုံးပြုနိုင်ပြီး၊ အတ္တကို ထိခိုက်မှုမရှိဟု ဆိုသည်။
ပူရဏကဿပ၏ ဘဝနှင့် အစပိုင်း အဋ္ဌကထာကျမ်းများအရ ပူရဏကဿပသည် ဂိုဏ်းဆရာကြီးမဖြစ်မီ အစေခံတစ်ဦးဖြစ်ခဲ့သည်။
ပင်ပင်ပန်းပန်း အလုပ်လုပ်ရခြင်းကို မနှစ်သက်သဖြင့် ၎င်း၏ သခင်ထံမှ ထွက်ပြေးခဲ့ပြီး၊ နောက်ပိုင်းတွင် ဘာသာရေးဂိုဏ်းတစ်ခုကို တည်ထောင်ကာ ဂိုဏ်းဆရာကြီးတစ်ဦးဖြစ်လာခဲ့သည်။
ဤအကြောင်းက သူ၏ ဝါဒတွင် လက်တွေ့ချမ်းသာမှုကို ဦးစားပေးသည့် အချက်ကို ထင်ဟပ်စေပြီး၊ သူ၏ ကိုယ်ပိုင်ဘဝအတွေ့အကြုံမှ ဆင်းသက်လာသည့် အယူအဆဖြစ်နိုင်သည်ဟု ယူဆရသည်။
အဇာတသတ်မင်းအား တင်ပြသော တရားတော် ဒီဃနိကာယ် သာမညဖလသုတ် တွင် ပူရဏကဿပက အဇာတသတ်မင်းအား ၎င်း၏ ဝါဒကို ရှင်းပြခဲ့သည့် အကြောင်းကို ဖော်ပြထားသည်။
သူ၏ တင်ပြချက်မှာ အောက်ပါအတိုင်းဖြစ်သည်။
“မင်းကြီး၊ ပြုသူ၊ ပြုစေသူ၊ ဖြတ်သူ၊ ဖြတ်စေသူ၊ နှိပ်စက်သူ၊ နှိပ်စက်စေသူ၊ ပူဆွေးအောင်ပြုသူ၊ ပူဆွေးအောင်ပြုစေသူ၊ ပင်ပန်းအောင်ပြုသူ၊ ပင်ပန်းအောင်ပြုစေသူ၊ တုန်လှုပ်သူ၊ တုန်လှုပ်စေသူ၊ အသက်ကိုသတ်သူ၊ အသက်ကိုသတ်စေသူ၊ ခိုးယူသူ၊ ခိုးယူစေသူ၊ အိမ်ကိုဖောက်ထွင်းသူ၊ အိမ်ကိုဖောက်ထွင်းစေသူ၊ ရွာကိုတိုက်ခိုက်လုယူသူ၊ ရွာကိုလုယူစေသူ၊ တစ်အိမ်တည်းကို တိုက်ခိုက်လုယူသူ၊ တစ်အိမ်တည်းကို တိုက်ခိုက်လုယူစေသူ၊ ခရီးလမ်း၌ စောင့်၍ လုယက်သူ၊ ခရီးလမ်း၌ စောင့်၍ လုယက်စေသူ၊ သူ့မယားကို သွားလာသူ၊ သူ့မယားကို သွားလာစေသူ၊ မမှန်သောစကားကို ပြောသူ၊ မမှန်သောစကားကို ပြောစေသူများသည် မကောင်းမှုကို ပြုသော်လည်း ပြုသည်မမည်။
ဤမြေပေါ်ရှိ သတ္တဝါတို့ကို သင်တုန်းသွားစက်ဖြင့် တစ်ခုတည်းသော အသားစု အသားပုံဖြစ်အောင် အကယ်၍ ပြုစေကာမူ၊ ထို့အကြောင်းကြောင့် မကောင်းမှုမရှိ၊ မကောင်းမှုဖြစ်ခြင်းမရှိ။
ဂင်္ဂါမြစ်၏ တောင်ဘက်ကမ်း၌ နေသောသူသည်လည်း အသက်ကိုသတ်လျက်၊ သတ်စေလျက်၊ ဖြတ်လျက်၊ ဖြတ်စေလျက်၊ နှိပ်စက်လျက်၊ နှိပ်စက်စေလျက် သွားစေကာမူ၊ ထို(သတ်စေခြင်းစသော) အကြောင်းကြောင့် မကောင်းမှုမရှိ၊ မကောင်းမှုဖြစ်ခြင်းမရှိ။
ဂင်္ဂါမြစ်၏ မြောက်ဘက်ကမ်း၌ နေသောသူတို့လည်း လှူလျက်၊ လှူစေလျက်၊ ပူဇော်လျက်၊ ပူဇော်စေလျက် သွားစေကာမူ၊ ထို(လှူခြင်းစသော) အကြောင်းကြောင့် ကောင်းမှုမရှိ၊ ကောင်းမှုဖြစ်ခြင်းမရှိ။
အလှူပေးခြင်း၊ ဣန္ဒြေကိုဆုံးမခြင်း၊ သီလစောင့်စည်းခြင်း၊ အမှန်ဆိုခြင်းတို့ကြောင့် ကောင်းမှုမရှိ၊ ကောင်းမှုဖြစ်ခြင်းမရှိ။
” ဤတင်ပြချက်တွင် သူက ကောင်းမှု၊ မကောင်းမှုဟူသည် လုံးဝမရှိကြောင်း၊ လုပ်ရပ်များသည် အတ္တကို ထိခိုက်စေနိုင်ခြင်းမရှိကြောင်း အလေးထားပြောကြားခဲ့သည်။
ထို့ကြောင့် လူသတ်ခြင်း၊ ခိုးယူခြင်း၊ မမှန်မကန်ပြုကျင့်ခြင်းကဲ့သို့သော အကုသိုလ်များကို ပြုသည်ဖြစ်စေ၊ အလှူပေးခြင်း၊ သီလစောင့်ထိန်းခြင်းကဲ့သို့သော ကုသိုလ်များကို ပြုသည်ဖြစ်စေ၊ အကျိုးမထူးဟု ၎င်းက ဆိုသည်။
တပအကျင့်နှင့် သူ၏ လူမှုအဆင့်အတန်း ပူရဏကဿပသည် တပအကျင့်ကို ပြင်းထန်စွာ ကျင့်ကြံသူတစ်ဦးဖြစ်ပြီး၊ ထိုခေတ်ကာလ၏ လူမှုအသိုင်းအဝိုင်းတွင် ကြည်ညိုမှုရရှိခဲ့သည်။
ဒီဃနိကာယ် ကဿပသီဟနာဒသုတ္တန်တွင် ၎င်း၏ တပအကျင့်များကို အောက်ပါအတိုင်း ဖော်ပြထားသည်။
- အစာကို တစ်ရက်ခြား၊ နှစ်ရက်ခြား၊ ခုနှစ်ရက်တစ်ကြိမ်၊ တစ်လတစ်ကြိမ် စားခြင်း။
- သာရေဖတ်၊ မှော်၊ ဖွဲနု၊ မြက်၊ နွားချေး၊ မစင်ကို စားခြင်း။
- ရေမသောက်ဘဲ နေခြင်း။
- သူသေကောင်မှ အဝတ်၊ ပျဉ်ချပ်အဝတ်၊ သစ်နက်ရည်အဝတ်ကို ဝတ်ခြင်း။
- ဆူးအခင်း၊ ပျဉ်ပြား၊ မြေကြီးပေါ်တွင် နေထိုင်ခြင်း၊ အိပ်ခြင်း။
- အမြဲရပ်နေခြင်း၊ ဆောင့်ကြောင့်ထိုင်နေခြင်း။
ဤတပအကျင့်များသည် ထိုခေတ်ကာလ၏ လူမှုအသိုင်းအဝိုင်းတွင် ဝိညာဏရေးရာအဆင့်မြင့်သူဟု သတ်မှတ်ခံရရန် ရည်ရွယ်ပြီး ကျင့်ကြံခဲ့ခြင်းဖြစ်သည်။
သို့သော် ၎င်းတို့သည် သူ၏ ဝါဒအရ လောကုတ္တရာအကျိုးကို မပေးနိုင်သဖြင့်၊ လက်တွေ့ချမ်းသာမှုကိုသာ ဦးတည်သည့် သဘောရှိသည်။
နိဂုံးချုပ် ပူရဏကဿပ၏ အကိရိယဒိဋ္ဌိဝါဒသည် ကံ၏ အကြောင်းအကျိုးဆက်စပ်မှုကို ငြင်းပယ်ပြီး၊ လက်တွေ့ဘဝချမ်းသာမှုကိုသာ ဦးစားပေးသည့် အယူအဆဖြစ်သည်။
သူ၏ အဆိုအရ ကုသိုလ်၊ အကုသိုလ်ဟူသည် လူတို့၏ သဘောတူညီချက်သာဖြစ်ပြီး၊ အတ္တကို ထိခိုက်စေနိုင်ခြင်းမရှိသဖြင့်၊ မည်သည့်နည်းလမ်းဖြင့်မဆို ချမ်းသာရန် ကြိုးစားသင့်သည်ဟု ဆိုသည်။
သင်္ချဒဿနမှ လွှမ်းမိုးမှုရှိသည့် ဤဝါဒသည် ဗုဒ္ဓ၏ ကမ္မဝါဒနှင့် လုံးဝဆန့်ကျင်ဘက်ဖြစ်ပြီး၊ သံသရာမှ လွတ်မြောက်ရာ မောက္ခသို့ မပို့ဆောင်နိုင်ခဲ့ပေ။
တိတ္ထိဆရာကြီး ၆ ဦးအနက် ဝါအရင့်ဆုံးဟု ဆိုကြသော ပူရဏကဿပ၏ ဝါဒသည်၊ ထိုခေတ်၏ လူမှုစိတ်ပိုင်းဆိုင်ရာ တောင်းဆိုမှုများကို ဖြေရှင်းရန် ကြိုးစားခဲ့သော ဒဿနတစ်ခုအဖြစ် သမိုင်းတွင် ကျန်ရစ်ခဲ့သည်။
ဆိုင်ရာသုတ္တန်များ မဟာလိသုတ် -ခန္ဓ-သံ-ပါ-၅၇၊ ခန္ဓ-သံ-ဋ္ဌ-၂၅၆၊ ပုရာဏကဿပ တိတ္ထိဆရာကြီး၏ နတ္ထိဟေတု၊ နတ္ထိ ပစ္စယော၊ သတ္တာနံ သံကိလေသာယ စသော အယူမှားကို ရှင်းပြခန်း။
ဆဠာဘိဇာတိသုတ် - အံ-၆-ပါ-၃၃၆၊ အံ-၆-ဋ္ဌ-၁၂၆၊ ပုရာဏကဿပတိတ္ထိအလို၊ ဘုရားရှင်အလို အဘိဇာတိ ၆-မျိုးကို ခွဲပြခန်း။
ဘုရားရှင်အလို ကဏှာဘိဇာတိယ သုက္ကာဘိဇာတိယ ၂-မျိုးက ကဏှဓမ္မ-သုက္ကဓမ္မ-အကဏှ အသုက္ကဓမ္မ ၃-မျိုးကို ပြုကြကြောင်း အကျယ်ဟောထား၏။
တိတ္ထိဆရာကြီး ၆-ယောက် အဋ္ဌုပ္ပတ္တိ -ပဏ်-၁-ပါ-၂၅၈၊ ပဏ်-၁-ဋ္ဌ-ဒု-အုပ်-၁၃၆။
ပုရာဏကဿပဝါဒဝဏ္ဏနာ -ဒီဃ-၁-ပါ-၄၈၊ ဒီဃ-၁-ဋ္ဌ-၁၄၄၊ ၅၊ သဗ္ဗထာပိ ပါပပုညာနံ ကြိယမေဝ ပဋိက္ခိပတိ၊ အချုပ်မှတ်သားဖွယ်။
အံ-၆-ပါ-၃၃၇၊ အံ-၆-ဋ္ဌ-၁၂၆၊ ဆဠာဘိဇာတိသုတ်။
မဟာလိသုတ်။
ခန္ဓ-သံ-ပါ-၅၇၊ ခန္ဓ-သံ-ဋ္ဌ-၂၅၆။
၎င်းတိတ္ထိဆရာကြီးမှာ ရေထဲ ဆင်းသေ၍ အဝီစိငရဲသို့ ကျရောက်သွားကြောင်း မိန့်ဆိုထားပုံ၊ ဓမ္မ-ဋ္ဌ-ဒု-အုပ်-၁၃၅။
၎င်းနှင့်တကွ တိတ္ထိဆရာကြီး ၆-ဦးအကြောင်း အမြွက်မျှ ပြဆိုခန်း။
ပုရာဏကဿပ တိတ္ထိကြီးကို မိလိန္ဒမင်းကြီးက လောကကို အဘယ်တရားစောင့်သနည်းဟု မေးမြန်းခဏ်း၊ မိလိန္ဒ-ပါ-၅။
܀ပိဋကတ်လမ်းညွှန်[02/052] ဆက်စပ်ဖတ်ရှုရန် ကိုးကား Category:ဗုဒ္ဓခေတ်။
ကွန်ပျူတာတက္ကသိုလ်(မိတ္ထီလာ)သည် မန္တလေးတိုင်းဒေသကြီး၊ မိတ္ထီလာမြို့၏ အရှေ့ဘက် ၅ မိုင်ခန့်အကွာ တောမအုပ်စု၊ ဥယျာဉ်ရွာ မိတ္ထီလာ-တောင်ကြီး ကားလမ်းမဘေး အနီးတွင်တည်ရှိသည်။
ပညာရေး ဝန်ကြီးဌာန၊ အဆင့်မြင့်ပညာဦးစီးဌာန လက်အောက်ရှိ တက္ကသိုလ်တစ်ခုဖြစ်သည်။
သမိုင်းကြောင်း ကွန်ပျူတာတက္ကသိုလ်(မိတ္ထီလာ)ကို ၂၀ဝ၁ ခုနှစ်၊ အောက်တိုဘာလ(၁) ရက်နေ့တွင် အစိုးရကွန်ပျူတာကောလိပ် အဖြစ် စတင်ဖွင့်လှစ်ခဲ့သည်။
၂၀ဝ၇ ခုနှစ်၊ ဇန်နဝါရီလ(၂၀)ရက်နေ့တွင် ကွန်ပျူတာတက္ကသိုလ်(မိတ္ထီလာ)အဆင့်သို့ တိုးမြှင့်ခဲ့သည်။
ပေးအပ်ချီးမြှင့်သောဘွဲ့များ ကွန်ပျူတာတက္ကသိုလ်(မိတ္ထီလာ)မှ အောက်ပါဘွဲ့များကို ပေးအပ်ချီးမြှင့်သည်။
ကွန်ပျူတာသိပ္ပံဘွဲ့ (B.C.Sc.) ကွန်ပျူတာနည်းပညာဘွဲ့ (B.C.Tech.) ကိုးကား Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မန္တလေးတိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ ကွန်ပျူတာတက္ကသိုလ်များ။
ကွန်ပျူတာတက္ကသိုလ်(ပြည်)သည် ပဲခူးတိုင်းဒေသကြီး၊ ပြည်မြို့တွင်တည်ရှိသည်။
သိပ္ပံနှင့် နည်းပညာ ဝန်ကြီးဌာန၊ အဆင့်မြင့်သိပ္ပံနှင့် နည်းပညာဦးစီးဌာန လက်အောက်ရှိ ကွန်ပျူတာပညာရပ်အထူးပြု ဘွဲ့ကြိုနှင့် ဘွဲ့လွန်သင်တန်းများ ဖွင့်လှစ်လျက်ရှိသော နိုင်ငံပိုင်တက္ကသိုလ်တစ်ခုဖြစ်သည်။
ပါမောက္ခချုပ်နေရာတွင် ဒုတိယပါမောက္ခချုပ်ဒေါက်တာယုဇနမှ ကိုယ်စားတာဝန်ယူထမ်းဆောင်လျက်ရှိသည်။
သမိုင်းကြောင်း ကွန်ပျူတာတက္ကသိုလ်(ပြည်)အား အစိုးရကွန်ပျူတာကောလိပ်အဖြစ် ၂၀ဝ၄ ခုနှစ်တွင် စတင်တည်ထောင်ခဲ့ပြီး ကွန်ပျူတာအသုံးချသင်တန်းများ(Modules)ကို စတင်ဖွင့်လှစ်ခဲ့သည်။
၂၀ဝ၅ ခုနှစ်၊ ဇန်နဝါရီလ(၁) ရက်နေ့မှ စတင်၍ ၂၀ဝ၄ ခုနှစ် တက္ကသိုလ်ဝင်ခွင့် အောင်မြင်သည့် ကျောင်းသား/သူများကို ကွန်ပျူတာသိပ္ပံနှင့် နည်းပညာ ပထမနှစ် သင်တန်းသားများအဖြစ် စတင်လက်ခံခဲ့သည်။
၎င်းမှတဆင့် ၂၀ဝ၇ ခုနှစ်၊ ဇန်နဝါရီလ (၂၀) ရက်နေ့တွင် ကွန်ပျူတာတက္ကသိုလ်(ပြည်)အဖြစ် တိုးမြှင့် ဖွင့်လှစ်ခဲ့သည်။
အကျယ်အဝန်းအားဖြင့် (၁၇.၆၈)ဧက ကျယ်ဝန်းပြီး ပြည် မှ အောင်လံသို့သွားသောကားလမ်း မိုင်တိုင်အမှတ် ဝ၈၁/၂ ၏ တောင်ဘက်တွင် တည်ရှိသည်။
ပေးအပ်ချီးမြှင့်သောဘွဲ့များ ကွန်ပျူတာတက္ကသိုလ်(ပြည်)မှ အောက်ပါဘွဲ့များကို ပေးအပ်ချီးမြှင့်သည်။